Diari Oficial de la Generalitat Valenciana


Sumari del DOGV 5967, del 04-03-2009 (2009/2312)

RESOLUCIÓ de 3 de febrer de 2009, de la Direcció General d'Energia, per la qual s'atorga a Gas Natural Cegás, SA, autorització administrativa i aprovació del projecte d'execució per a la construcció de les instal·lacions corresponents a la connexió per a la distribució de gas natural al polígon industrial del Camí de la Mar I i II i les seues instal·lacions auxiliars, al terme municipal de Sagunt. Expedient número CBREDE 2006/37/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2312


Data del document
:   03-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sagunt
    * gas natural
    * empresa privada

RESOLUCIÓ de 3 de febrer de 2009, de la Direcció General d'Energia, per la qual s'atorga a Gas Natural Cegás, SA, autorització administrativa i aprovació del projecte d'execució per a la construcció de les instal·lacions corresponents a la connexió per a la distribució de gas natural al polígon industrial del Camí de la Mar I i II i les seues instal·lacions auxiliars, al terme municipal de Sagunt. Expedient número CBREDE 2006/37/46. [2009/2312]  
Vist l'expedient amb referència CBREDE 2006/37/46, incoat pel Servici Territorial d'Energia de València, a instàncies de Gas Natural Transporte, SDG, SL, amb domicili a l'efecte de notificacions al c/ Gravador Esteve, 14, 46601 València, relatiu a la sol·licitud de 8 de juny de 2006, sobre autorització administrativa i aprovació de projecte per a la construcció de les instal·lacions corresponents a la connexió per a la distribució de gas natural al polígon industrial del Camí de la Mar I i II i les seues instal·lacions auxiliars, al terme municipal de Sagunt, província de València.   
S'adjunta l'exemplar del projecte tècnic d'execució firmat pel tècnic competent i visat pel col·legi professional corresponent amb data 26 de maig de 2006.  
Vist que per Resolució de la Direcció General d'Energia de 23 de juny de 2008 es procedix a realitzar el canvi de titularitat de les instal·lacions de transport secundari de gas natural, autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Transporte, SDG, SL, a favor de Gas Natural Cegás, SA, entre les quals figura la instal·lació que se sol·licita en l'expedient referit.  
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València de 3 d'octubre de 2006, en el Diari Oficial de la Comunitat Valenciana de 23 d'octubre de 2006 i en els diaris de premsa El Mundo i Las Provincias del dia 13 d'octubre de 2006.  
En el període d'informació pública van ser presentades per l'empresa Iberdrola Distribución de Gas, SAU, les al·legacions que, en síntesi, s'indiquen:  
Que reitera el contingut del seu escrit, presentat com a contestació a les al·legacions formulades per Gas Natural Transporte, SDG, SL, en l'expedient CBREDE/2006/10/46, sobre sol·licitud d'Iberdrola Distribución de Gas, SAU, per a la distribució de gas canalitzat als plans parcials del Camí de la Mar I i II, amb idèntic punt de connexió projectat a la xarxa preexistent a què és objecte de la present informació pública i que, bàsicament exposava el següent: 1. Que, tal com reconeix en el seu escrit, Gas Natural Transporte, SDG, SL, va rebre una sol·licitud de connexió a través de la separata, que inclou la descripció de les instal·lacions per a la connexió a la xarxa de APB de la seua propietat, la previsió de cabals, dates i pressió mínima de subministrament en el punt sol·licitat, sense que haja contestat, ni sol·licitat informació addicional fins a la data, i s'ha traslladat el conveni a una empresa del seu mateix grup empresarial basant-se en l'incompliment de les seues pròpies obligacions legals com a transportista. 2. Que sorprén l'aportació del mencionat conveni, ja que l'empresa transportista ha manifestat, davant d'altres peticions, la impossibilitat de materialitzar la contractació mentre no es constaten, amb la deguda autorització administrativa, les instal·lacions que cal connectar, i que no la seua mera sol·licitud, sense que conste l'obtenció de Cegás d'esta per a l'àmbit referenciat. 3. Que el dret de connexió i l'accés està entre els continguts reglats i afecta tots els agents autoritzats i resulta indisponible el seu contingut, ja que prové de normes de dret públic, i és objecte de la sanció corresponent en l'orde administratiu en cas que, a més, ho fóra amb l'ànim o la consecució de restringir i evitar la competència. 4. Que l'àmbit sol·licitat està definit en el projecte CBREDE/2006/10/46 i són els mateixos sectors marcats en el conveni amb l'empresa Gas Natural Cegés SA, on es mostra, per tant, la seua absoluta conformitat amb el punt de subministrament. Atés que l'única sol·licitud és la formulada per Iberdrola Distribución de Gas, SAU, una vegada autoritzada esta, la previsió del punt de subministrament i els cabals, realitzada pel mateix transportista, no canviaran, i podrà exigir les mateixes condicions oferides a Gas Natural Cegás, SA, i Iberdrola Distribución de Gas, SAU, dóna la conformitat amb el punt de connexió projectat.  
Una vegada traslladat el mencionat escrit a l'empresa peticionària, es contestava el següent:  
1. Que Gas Natural Transporte, SDG, SL, va atorgar amb data 2 de maig de 2006 el punt d'entrega a favor de Gas Natural Cegás, SA, ja que l'esmentada societat és titular de la preceptiva autorització administrativa per a distribuir gas natural al terme municipal de Sagunt, mitjançant la Resolució de la Conselleria d'Indústria, Comerç i Turisme de 2 de novembre de 1988, i d'explotació de la zona port mitjançant la Resolució de 20 de desembre de 1991, i s'han realitzat com a distribuïdor rellevants inversions per a atendre la gasificació del dit nucli urbà, i s'entén que concorren els requisits legalment necessaris per a atorgar el punt d'entrega sol·licitat i que fins a la data, Iberdrola Distribución de Gas, SAU, no ha acreditat que estiga en possessió de la preceptiva autorització administrativa. 2. Que formalment Gas Natural Transporte, SDG, SL, ha conegut la sol·licitud del punt de connexió d'Iberdrola Distribución de Gas, SAU, a través d'una separata remesa pel Servici Territorial d'Energia a fi de donar conformitat o posar inconvenients a esta, en l'expedient de distribució de gas canalitzat per als sectors del Camí de la Mar I i II, sense que s'haja realitzat directament per l'empresa, i s'entén, per tant, que no pertoca contestar a la mercantil al·legant.  
Vist que, de conformitat amb la sol·licitud efectuada segons el que establix el Reial Decret 1434/2002, s'ha remés a l'Ajuntament de Sagunt, únic afectat pel traçat del gasoducte, la separata del projecte presentat, se sol·licita informe que dóna conformitat o oposició a l'autorització sol·licitada i, si és el cas, les condicions tècniques procedents. Reiterada la petició d'informe, l'Ajuntament de Sagunt va contestar manifestant que la instal·lació sol·licitada s'engloba dins del projecte d'urbanització del Camí de la Mar I i II i només si està estiguera arreplegada en el dit projecte no es necessitaria la llicència d'obres.  
Vist que, de conformitat amb el que establixen els articles 80 i 84 del Reial Decret 1434/2002, es va remetre la separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats.   
D'acord amb la documentació que està en l'expedient, concretament a:  
Ministeri de Foment. Demarcació de Carreteres de l'Estat a la Comunitat Valenciana sobre afecció a la carretera P-IV, que contesta procedint a l'arxiu de l'expedient ja que no s'ha omplit l'aportació de la documentació requerida a Gas Natural Transporte, SA.  
Una vegada traslladat el mencionat informe a l'empresa peticionària, va presentar la corresponent documentació, que va ser remesa pel Servici Territorial d'Energia a l'organisme afectat amb sol·licitud de l'informe i les condicions, sense que conste en l'expedient contestació per este.  
Vist que Gas Natural Cegás, SA, es troba inscrita definitivament en la secció primera del Registre Administratiu de d'Instal·lacions de Transportistes de Gas, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és l'alimentació de gas provinent de la xarxa de transport i amb destinació a la xarxa de distribució de la urbanització del Camí de la Mar.  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i les autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i que resulta d'aplicació la disposició transitòria huitena de la Llei 12/2007, de 2 de juliol, per la qual es modifica la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel que s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:   
Primer  
Atorgar autorització administrativa a l'empresa Gas Natural Cegás, SA, per a la construcció de les instal·lacions corresponents a la connexió per a la distribució de gas natural en el polígon industrial del Camí de la Mar I i II i les seues instal·lacions auxiliars, al terme municipal de Sagunt, a la província de València.  
La present autorització estarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 594,21, import del dos per cent del pressupost de les instal·lacions afectades que figuren en la present resolució, per a garantir el compliment de les seues obligacions, de conformitat amb l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, després de la seua sol·licitud prèvia, una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.  
2. La Companyia Gas Natural Cegás, SA, complirà estrictament les obligacions que s'indiquen en l'article 68, Obligacions dels titulars d'autoritzacions per a la regasificació, transport i emmagatzemament de gas natural, de la Llei 34/1998, de 7 d'octubre, del Sector d'Hidrocarburs, així com els apartats 1 i 3 de l'article 6 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
3. El titular de la present autorització disfrutarà, com a transportista, dels drets que assenyala l'article 69 de la Llei 34/1998, de 7 d'octubre, del Sector d'Hidrocarburs, així com els que s'indiquen en els apartats 1 i 2 de l'article 6 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
5. La present autorització s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
6. La present autorització s'atorga sense perjuí de tercers i es deixen fora de perill els drets particulars.  
7. Serà causa de revocació de la present autorització:  
L'incompliment de la constitució del depòsit de garantia en el termini i la forma adequada indicat en les presents condicions.  
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte d'execució de les instal·lacions corresponents a la connexió per a la distribució de gas natural al polígon industrial del Camí de la Mar I i II, firmat pel tècnic competent i visat pel col·legi professional corresponent amb data 26 de maig de 2006, les característiques principals de la qual s'indiquen a continuació i se sotmeten a les condicions que igualment s'indiquen:  
- Tipus de gas: gas natural.  
- Punt de connexió: xarxa de transport secundari de pressió APB(1), 25 bar, situada en la zona verda al nord-oest del sector del Camí de la Mar I, al terme municipal de Sagunt.  
- Traçat i característiques de la instal·lació:  
Des del punt de connexió, es realitza amb canonada d'acer, rang de pressió APB(1), una reducció del diàmetre de 8''a 4'', norma API 5L, grau B, grossària de 4 mm i 26 m de longitud, fins a l'estació de regulació i mesurament (ERM).  
A l'eixida de l'ERM es realitza la transició durant un tram de 6 m en la canonada, des de la canalització d'acer de 4''fins a la canonada de polietilé, PE-100, SDR 17,6, diàmetre 200 mm i una longitud de 32 m, amb un rang de pressió MPB(1).  
El traçat finalitza en una vàlvula de línia per a l'execució de la connexió a la xarxa de distribució amb destinació a la urbanització esmentada.   
Profunditat normal d'1 m per a canonada d'acer i 0,8 m, com a mínim, per a les de polietilé, mesura entre la generatriu superior de la canonada i la superfície del terreny.  
- Estació de regulació i mesurament (ERM).  
Amb rang de pressió APB-25/MPB(1) -entrada APB(1) amb pressió màxima de 25 bar i d'eixida amb màxima de 4 bar-, dissenyada per a un cabal nominal de 2.500 m³(n)/h, i ubicada en la carretera de la planta IV en un mòdul soterrable.  
- Instal·lacions auxiliars: protecció catòdica, per mitjà d'un sistema de protecció activa, que consistix a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador, el pol positiu del qual està connectat al llit anòdic o dispersiu.  
Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.  
Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.   
- Pressupost total: 29.710,44 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen.  
2. El titular de l'esmentada instal·lació donarà compte de l'acabament de les obres al Servici Territorial de València, a l'efecte de reconeixement, i presentarà l'oportú certificat de direcció, subscrit pel tècnic competent i visat pel col·legi oficial corresponent.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, si es considera convenient.  
4. L'administració deixarà sense efecte la present resolució en qualsevol moment que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes estes se li van notificar oportunament i les va acceptar.  
6. El termini d'execució de les obres serà de 3 mesos a partir de la notificació de la present resolució. No obstant això, amb anterioritat a l'acabament del dit termini, Gas Natural Cegás, SA, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia.  
(1) APB: P>16 bar  
MPB: 0,4 bar< P = 4 bar  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 3 de febrer de 2009.- El director general d'Energia: Antonio Cejalvo Lapeña.